CELEX: 62016CB0535
Language: el
Date: 2017-04-27 00:00:00
Title: Υπόθεση C-535/16: Διάταξη του Δικαστηρίου (δέκατο τμήμα) της 27ης Απριλίου 2017 [αίτηση του Tribunalul Specializat Mureș (Ρουμανία) για την έκδοση προδικαστικής αποφάσεως] — Michael Tibor Bachman κατά FAER IFN SA (Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Προστασία καταναλωτών — Οδηγία 93/13/ΕΟΚ — Άρθρο 2, στοιχείο β' — Καταχρηστικές ρήτρες σε συμβάσεις συναπτόμενες με καταναλωτές — Έννοια του όρου «καταναλωτής» — Φυσικό πρόσωπο το οποίο έχει συνάψει σύμβαση ανανεώσεως οφειλής με πιστωτικό ίδρυμα για την αποπληρωμή δανείων συναφθέντων από εμπορική εταιρία με το ίδρυμα αυτό)

3.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/15
            
         Διάταξη του Δικαστηρίου (δέκατο τμήμα) της 27ης Απριλίου 2017 [αίτηση του Tribunalul Specializat Mureș (Ρουμανία) για την έκδοση προδικαστικής αποφάσεως] — Michael Tibor Bachman κατά FAER IFN SA
   (Υπόθεση C-535/16) (1)
   
   ((Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Προστασία καταναλωτών - Οδηγία 93/13/ΕΟΚ - Άρθρο 2, στοιχείο β' - Καταχρηστικές ρήτρες σε συμβάσεις συναπτόμενες με καταναλωτές - Έννοια του όρου «καταναλωτής» - Φυσικό πρόσωπο το οποίο έχει συνάψει σύμβαση ανανεώσεως οφειλής με πιστωτικό ίδρυμα για την αποπληρωμή δανείων συναφθέντων από εμπορική εταιρία με το ίδρυμα αυτό))
   (2017/C 213/17)
   Γλώσσα διαδικασίας: η ρουμανική
   
      Αιτούν δικαστήριο
   
   Tribunalul Specializat Mureș
   
      Διάδικοι στην υπόθεση της κύριας δίκης
   
   Michael Tibor Bachman
   
      κατά
   
   FAER IFN SA
   
      Διατακτικό
   
   Το άρθρο 2, στοιχείο β', της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, έχει την έννοια ότι φυσικό πρόσωπο το οποίο, με σύμβαση ανανεώσεως οφειλής, ανέλαβε έναντι πιστωτικού ιδρύματος να αποπληρώσει δάνεια αρχικώς χορηγηθέντα σε εμπορική εταιρία για σκοπούς εμπίπτοντες στην δραστηριότητά της, μπορεί να θεωρηθεί καταναλωτής, υπό την έννοια της διατάξεως αυτής, οσάκις το συγκεκριμένο πρόσωπο δεν διατηρεί εμφανή σύνδεσμο με την εν λόγω εταιρεία και ενεργεί κατά τον τρόπο αυτό για σκοπούς μη εμπίπτοντες στην επαγγελματική του δραστηριότητα, αλλά εξαιτίας των συνδέσμων του με το πρόσωπο το οποίο είχε τον έλεγχο της εν λόγω εταιρείας, καθώς και με το πρόσωπο το οποίο συνήψε παρεπόμενες συμβάσεις των αρχικών δανειακών συμβάσεων (συμβάσεις εγγυήσεως ή ενυπόθηκης εγγυήσεως/υποθήκης).
   
      (1)  ΕΕ C 38 της 6.2.2017.